BASES REGULADORAS DO PROGRAMA DEPO AVENTURA A LANZADA 2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 14/03/2016)

A Deputación de Pontevedra, a través do Servizo de Cohesión Social e Xuventude, leva a cabo a promoción e organización de actividades cun claro compoñente educativo, destinadas á xuventude no ámbito do lecer. Neste caso, esta institución provincial organiza durante o ano 2016 campamentos de verán no Centro de Vacacións da Lanzada para as persoas menores dos distintos concellos da provincia de Pontevedra, ofrecendo a posibilidade de que a xuventude empregue o seu tempo libre no verán participando en actividades de carácter lúdico, cultural, deportivo e formativo, que serven non só para divertirse, senón tamén para o seu enriquecemento persoal, ademais de coñecer outros lugares fóra da súa contorna habitual. Así mesmo, a Deputación, en aplicación do principio de transversalidade das políticas en materia de diversidade funcional, considera adecuado que, ademais das axudas e políticas específicas dirixidas no Servizo de Cohesión Social e Xuventude a este colectivo, se teña en conta a este perfil de persoa usuaria nas políticas e liñas de acción de carácter xeral en calquera dos ámbitos de actuación pública, como é neste caso, ás dirixidas á xuventude da nosa provincia. Neste sentido debe tamén sinalarse que na Convención Internacional da ONU sobre os Dereitos das Persoas con Discapacidade, que entrou en vigor o 3 de maio de 2008, recoñece no seu artigo 30 o dereito das persoas con diversidade funcional participar, en igualdade de condicións coas demais, nas actividades recreativas e de lecer e tempo libre; e o artigo 7 do Real decreto lexislativo de 1/2013, de 29 de novembro, polo que se aproba o Texto refundido da Lei xeral de dereitos das persoas con discapacidade e da súa inclusión social, versa exclusivamente sobre o seu dereito á igualdade. En base a estes criterios, a Deputación acorda poñer en marcha estes campamentos de verán 2016 dirixidos a rapazas e rapaces da provincia de Pontevedra, nos que a cobertura das prazas dispoñibles se establecerá conforme ás seguintes bases reguladoras. A institución provincial, co obxecto de promover e fomentar o desenvolvemento persoal e social das rapazas e rapaces e favorecer a comunicación e o dinamismo multicultural entre eles, oferta para o ano 2016 os campamentos de verán no Centro de Vacacións da Lanzada; un programa lúdico e educativo que inclúe a programación e o desenvolvemento de actividades relacionadas coa natureza, deportes, actividades ao aire libre, artísticas, xogos e calquera outra que contribúa a ese obxectivo. Os obxectivos que a Deputación pretende acadar co Programa de campamentos da Lanzada son os seguintes: 1) Fomentar o contacto das persoas participantes coa natureza 2) Ensinar a desenvolverse nun medio non habitual 3) Potenciar a motricidade e maduración persoal 4) Ensinar a ocupar o tempo libre dunha forma construtiva 5) Desenvolver a sociabilidade entre as e os menores 6) Inculcar hábitos hixiénicos, alimenticios e de exercicio físico 7) Fomentar o respecto polo medio e a conservación da natureza 8) Dar a oportunidade de participación a menores pertencentes a familias con escasos recursos económicos Poderán participar no programa menores que teñan o seu domicilio habitual en calquera dos concellos da provincia de Pontevedra (feito que se acreditará mediante volante de empadroamento) e que nacesen entre os anos 2003 e 2008, ambos os dous inclusive. Tamén se terán en conta os seguintes aspectos: 1.—No caso de que a nena ou neno precise apoio específico derivado dalgún tipo de discapacidade deberá facelo constar na folla de inscrición, detallando do xeito máis preciso posible as súas necesidades específicas. Neste caso recoméndaselles ás familias que se poñan en contacto co Servizo de Inspección Médica da Deputación de forma presencial ou a través dunha chamada telefónica ao 986 804 100, de luns a venres, en horario de 9 a 14 horas; ou a través dun correo ao enderezo electrónico inspeccionmedica@depo. es, para a valoración destas necesidades de apoio en relación aos medios específicos dispostos para este fin e dirimir a súa suficiencia para unha adecuada estancia de todas e todos os participantes no campamento.2.—No caso de menores de familias en situación ou en risco de exclusión social, deberase acudir aos servizos sociais comunitarios municipais do seu Concello para que a traballadora ou traballador social valore a posibilidade de poder participar nas prazas gratuítas da Fundación La Caixa, tendo en conta a prioridade establecida na base 8. b desta convocatoria. O orzamento de gastos directos do programa ascende á cantidade de dous centos dezaoito mil (218.000) euros, constando as seguintes consignacións para facer fronte a estes no orzamento da institución provincial para o ano 2016: 16/231.3370.221.05 produtos alimenticios, 75.000 € 16/231.3370.227.99 traballos realizados por outras empresas, 143.000 € Ademais existirán outros gastos de contratación de persoal que se asumirán en función da demanda e que poderán ser xestionados ben por medios propios da Deputación ou ben realizando as contratacións que se consideren necesarias, que se levarán a cabo nos termos previstos no Real decreto lexislativo 3/2011, de 14 de novembro, polo que se aproba o Texto refundido da Lei de contratos do sector público. A Fundación La Caixa achega 30.000 euros a través dun convenio asinado co organismo provincial para a participación no campamento de nenos e nenas da provincia de Pontevedra en situación ou en risco de exclusión social. Os campamentos distribuiranse en 11 quendas que terán lugar do 26 de xuño ao 10 de setembro de 2016 distribuídas nas seguintes datas: A realización da derradeira quenda queda condicionada á data de comezo das clases do próximo curso escolar. Nas instalacións do Centro de Vacacións da Lanzada, propiedade da Deputación de Pontevedra, situado en: Estrada de San Vicente do Mar, A Lanzada, s/n, O Grove Coordenadas GPS: Latitude 42º 27’ 29” norte Lonxitude 8º 53’ 3”oeste As persoas participantes nos campamentos da Lanzada, disporán dos seguintes servizos: a) Programa de actividades de multiaventura e tempo libre: b) Aloxamento en tendas de campaña c) Manutención en réxime de pensión completa (almorzo, comida, merenda e cea) d) Equipo técnico formado por persoal especializado en animación sociocultural e actividades de lecer e tempo libre. Así mesmo, e para o caso de persoas con necesidades especiais por razón da súa discapacidade, disporase de persoal de apoio que conte con formación e polo menos dous anos de experiencia demostrables para atender as súas necesidades. e) Material necesario para o correcto desenvolvemento da actividade f) Atención sanitaria de primeiros auxilios e seguro de accidentes As solicitudes de participación nesta convocatoria deberán presentarse dunha das seguintes formas: A.1.—En primeiro lugar será necesario realizar unha preinscripción a través da páxina web da Deputación de Pontevedra (www.depo.es), para o que se deberán seguir estes pasos: No caso de irmás ou irmáns que queiran ir en quendas separadas deberase cubrir un formulario por cada nena ou neno. Neste caso hai que ter en conta que entrarían por separado no sorteo, pero non se pode asegurar que, de conseguiren praza, saian en quendas separadas. A.2.—A continuación deberase presentar o xustificante electrónico xerado durante o proceso de preinscripción, debidamente asinado, no Rexistro xeral da institución provincial ou en calquera das oficinas descritas no apartado 9, dentro do prazo establecido no apartado 10, xunto coa documentación sinalada no apartado 8. No caso de non poder presentar a solicitude mediante formulario web, estará dispoñible a opción de presentar un formulario impreso, seguindo os seguintes pasos: 1ª Folla de solicitude, na que se indicarán os datos da unidade familiar e a continuación os datos das persoas menores (no caso de irmás e irmáns) que desexen ir xuntos ao campamento, sinalando por orde de prioridade a quenda na que desexa participar, da 1ª a 11ª. No caso de irmás ou irmáns que queiran ir en quendas separadas deberase cubrir unha solicitude por cada nena ou neno. Neste caso hai que ter en conta que entrarían por separado no sorteo, pero non se pode asegurar que, de conseguiren praza, saian en quendas separadas.2ª. Folla de inscrición, na que se deben cubrir os datos da persoa menor (tamén os seus datos médicos: alerxias, intolerancias alimenticias, enfermidades e outras, especificando as enfermidades infectocontaxiosas que o persoal responsable do campamento deberán ter en conta). A omisión desta información, poderá ser causa de exclusión do campamento. Deberase presentar unha folla por participante. É importante non omitir ningún dato, xa que estes afectan á organización das quendas de campamentos en canto á adquisición de alimentos para as nenas e nenos que teñan intolerancias alimenticias, informar dos tratamentos ás persoas monitoras, etc. Os impresos estarán a disposición das persoas interesadas na oficina de Información ao Cidadán da Deputación en Pontevedra, e na súa oficina de Vigo. a) Procedemento xeral. Xunto co impreso de solicitude debidamente cuberto deberase presentar a seguinte documentación: Serán beneficiarias das 300 prazas de adxudicación directa, financiadas pola Fundación La Caixa, aquelas persoas menores en situación ou risco de exclusión social dos concellos da provincia, distribuídas como se detalla na base 14. a. Ademais de toda a documentación sinalada no apartado anterior (8. a), os Servizos Sociais Comunitarios Municipais do Concello de residencia do menor deberá emitir un informe social de cada unha das posibles persoas beneficiarias das bolsas da Fundación La Caixa, así como unha relación nominal dándolle prioridade ás rapazas e rapaces que poden beneficiarse destas prazas, tendo en conta o seguinte baremo e reflectindo a puntuación obtida: 1.—Menores cuxa unidade de convivencia participe nalgún dos programas e servizos comunitarios básicos reflectidos no artigo 9 do Decreto 99/2012, de 16 de marzo, polo que se regulan os servizos sociais comunitarios e o seu financiamento: 6 puntos 2.—Por cada un dos membros da unidade de convivencia menor de 18 anos: 2 puntos 3.—Pola condición de familia monoparental: 2 puntos 4.—Pertencer a unha unidade de convivencia na que un dos seus membros sexa muller vítima de violencia de xénero: 3 puntos 5.—Por cada membro da unidade de familiar afectado por discapacidade, dependencia recoñecida ou enfermidade que requira internamento periódico: 2 puntos 6.—Por renda per cápita (RPC) mensual da unidade de convivencia, referida ao indicador público de renda de efectos múltiples (IPREM) vixente: En caso de obter igual puntuación, terá preferencia a solicitude coa renda per cápita máis baixa. De conformidade co establecido no artigo 5 da Lei orgánica 15/1999, os datos de carácter persoal recompilados pasarán a formar parte do ficheiro denominado “Campamento A Lanzada”, do que será responsable de tratamento a Deputación, cuxas finalidades e usos previstos serán os seguintes: a xestión dos campamentos da Lanzada, as actividades que se realizan e o uso das instalacións. Así mesmo, infórmase de que se publicará a través da páxina www.depo.es a lista de participantes dos campamentos ofertados e listas definitivas. Coa sinatura da solicitude autorízase a tomar imaxes das actividades que se realicen nos devanditos campamentos sempre que se utilicen para a promoción e difusión do propio campamento; así como a utilización do teléfono móbil e correo electrónico como forma de aviso e comunicación por parte da institución provincial. Os dereitos de acceso, rectificación, cancelación e oposición aos datos persoais rexistrados neste ficheiro poderanse exercer ante as oficinas do Rexistro da Deputación sinaladas na base 9 destas bases reguladoras, nos termos establecidos nos artigos 15,16 e 17 da citada Lei orgánica. A sinatura do impreso de solicitude implica o coñecemento e a aceptación destas bases. As solicitudes e a documentación requirida poden presentarse no Rexistro xeral do organismo provincial ou en calquera das oficinas de rexistro da Deputación que se detallan na seguinte táboa: Tamén se poderán presentar a través de calquera das formas previstas no artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP/PAC). No caso de enviarse por correo postal (ao Rexistro da Deputación) este deberá ser certificado co selo de Correos no formulario da solicitude para garantir que a data de remisión está incluída no prazo de presentación de solicitudes da orde de convocatoria. En caso de ser beneficiaria ou beneficiario das prazas subvencionadas polo convenio subscrito coa Fundación La Caixa, será o propio concello o que rexistre en calquera dos puntos mencionados anteriormente a documentación do solicitante xunto coas listas ordenadas por orde de prioridade das posibles persoas beneficiarias das prazas con bolsa. O prazo para a presentación de solicitudes empezará a partir do día seguinte ao da publicación no boletín oficial da provincia de Pontevedra (BOPPO) e rematará o 8 de abril de 2016. A través dunha resolución da presidenta da Deputación aprobarase a relación de persoas admitidas, ademais das que non o fosen xunto coas causas da súa exclusión, que se publicará na web www.depo.es. Tamén se publicará con efectos informativos nesa mesma páxina web o algoritmo do programa informático polo que se rexe o sorteo das prazas dos campamentos de verán no Centro de Vacacións da Lanzada. O prezo será de 83,60 euros por persoa. Os membros de familia numerosa, coa correspondente acreditación terán un desconto do 20% no prezo. Nel non se inclúe a excursión obrigatoria á Illa de Ons, que se aboará o primeiro día do campamento, cun importe que está previsto que non supere os 15 euros. O prazo para efectuar o pagamento establecerase en www.depo.es. O número de prazas ofertadas é de 200 por quenda, 2.200 en total. No suposto de non poder realizarse a última quenda por motivos do calendario escolar quedaría en 2.000 prazas. As prazas adxudicaranse por dous tipos de procedementos: a) Por adxudicación directa Reservaranse 300 prazas de balde para menores en situación ou risco de exclusión social, 30 para as nenas e nenos do Centro Príncipe Felipe e 270 prazas para os concellos da provincia de Pontevedra (distribuídas proporcionalmente segundo parámetros poboacionais, maís información na web www.depo.es). Estas prazas repartiranse entre as once quendas de campamentos. En caso de que un concello non cubra a ratio para as persoas menores en situación ou en risco de exclusión social ou as asignadas ao Centro de Príncipe Felipe, estas poderán asignarse a outro concello. b) Mediante sorteo público que se rexerá por un algoritmo do programa informático no que se terá en conta o seguinte: 1.—Daráselles prioridade ás persoas participantes que non asistisen ao campamento de verán do ano pasado (2015). 2.—Asígnanse por quenda 100 prazas para nenas e outras 100 para nenos. De non existir cota suficiente para cubrilas farase a través de múltiplos de cinco, por exemplo: 90/110, 95/105.3.—Cando unha ou un menor que non fose o ano pasado obteña praza e teña irmás ou irmáns, estes tamén obterán praza na mesma quenda aínda que xa fosen o ano pasado, co obxectivo de favorecer a conciliación familiar.4.—Cota por concellos: as prazas asignadas a cada concello serán proporcionais á súa poboación, segundo os datos obtidos do Instituto Nacional de Estatística (INE), censo do ano 2015, e de acordo co seguinte reparto: As prazas que lle corresponden a cada concello indicadas na táboa anterior, son o resultado da suma das prazas do procedemento xeral e a suma das prazas de procedemento específico para as prazas financiadas pola bolsa da Fundación La Caixa Para garantir o cumprimento destas cotas, no suposto de que as nenas e nenos que non asistiron o ano anterior non cubrisen a cota dun concello, terán preferencia os do mesmo concello que asistisen, aínda que haxa menores doutro que non o fixesen. Se aínda así houbese prazas vacantes sortearanse entre as nenas e nenos doutros concellos. A data e o resultado do sorteo publicarase na páxina www.depo.es e notificaráselles ás persoas participantes seleccionadas por mensaxe de móbil ou correo electrónico. A praza adxudicada será intransferible. Esta documentación entregarase nos lugares sinalados na base 9, co prazo que se indica na web www.depo.es, como mínimo 10 días naturais, segundo o disposto na LRXAP/PAC. No caso de non entregar a devandita documentación en tempo e forma, a praza ofertaráselle á seguinte nena ou neno da lista de agarda Para ter dereito á devolución é necesario comunicar a renuncia á praza por escrito, mediante un modelo normalizado presentado no Rexistro xeral da Deputación, ou nalgunha das formas establecidas no artigo 38.4 da LRXPA/PAC, cando menos 20 días naturais antes do inicio da quenda (excepto por motivos médicos). Motivos de devolución: A incorporación ao campamento será por conta das persoas interesadas o día de inicio da quenda correspondente, entre as 10:00 e as 11:00 horas. O día da incorporación deberase presentar a tarxeta sanitaria orixinal, que quedará en poder do persoal da empresa adxudicataria ata a súa devolución ao remate da quenda (non se admitirán fotocopias). No suposto de que a persoa participante teña que abandonar a actividade será responsabilidade dos pais, nais ou persoas titoras trasladalo de regreso ao seu domicilio, así como os gastos ocasionados. A saída do campamento será por conta das persoas interesadas o día no que finalice a quenda correspondente ás 10:00 horas. Solicítase a máxima puntualidade para recoller as rapazas e rapaces xa que as instalacións pecharán á hora sinalada. Todas as pertenzas, sexan roupa, produtos de hixiene persoal, xoguetes, medicación ou artigos doutra índole deberán de ir marcados co nome e apelidos do/a menor ou número facilitado no momento da concesión da praza. Terán que levar: Todas as cuestións que poidan derivar da interpretación destas bases serán resoltas polo Servizo de Cohesión Social e Xuventude.